system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Bughea de Jos, Argeș?
assistant
Bughea de Jos este o comună în județul Argeș, Muntenia, România, formată numai din satul de reședință cu același nume.

Așezare 
Comuna se află în nord-estul județului, în Muscelele Argeșului, pe malurile râului Bughea. Este străbătută de șoseaua județeană DJ732C, care o leagă spre est de Câmpulung (unde se termină în DN73) și spre sud-vest de  (unde se intersectează cu DN73C) și  (unde se termină în DN73).

Demografie 

Conform recensământului efectuat în 2021, populația comunei Bughea de Jos se ridică la 2.950 de locuitori, în creștere față de recensământul anterior din 2011, când fuseseră înregistrați 2.862 de locuitori. Majoritatea locuitorilor sunt români (81,42%), cu o minoritate de romi (12,1%), iar pentru 6,37% nu se cunoaște apartenența etnică. Din punct de vedere confesional, majoritatea locuitorilor sunt ortodocși (89,05%), cu o minoritate de creștini de rit vechi (0,71%), iar pentru 6,98% nu se cunoaște apartenența confesională.

Politică și administrație 
Comuna Bughea de Jos este administrată de un primar și un consiliu local compus din 13 consilieri. Primarul, ,  , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, actualul sat era o parte a mahalalei Bughea a Câmpulungului. În 1931, mahalalele sud-vestice au fost desprinse administrativ din corpul orașului, formându-se comuna Bughea de Jos, cu satele Bughea de Jos și Malu.

În 1950, comuna a fost arondată raionului Muscel din regiunea Argeș. În 1968, ea a trecut la județul Argeș, satul Malu trecând între timp la comuna Godeni.

Monumente istorice 

În comuna Bughea de Jos se află schitul Ciocanu (secolul al XVII-lea, refăcut în 1825), monument istoric de arhitectură de interes național, ansamblu alcătuit din biserica de lemn „Intrarea în Biserică” (1825) și zidul de incintă. De asemenea, tot ca monumente de interes național sunt clasificate monumentele memoriale sau funerare reprezentate de două cruci de piatră din sud-vestul comunei (în zona denumită local „Hulubești”): cea aflată vis-a-vis de casa Amzică Ana (nr. 617) datând de la 1757; și una aflată vis-a-vis de casa Pâslaru Constantin (nr. 664) datând din 1767.

Personalități 
 Mihail Viorel Bădescu (n. 24 septembrie 1953), inginer chimist, membru titular al Academiei Române.

Note

Vezi și 
 Văile Brătiei și Brătioarei (sit de importanță comunitară inclus în rețeaua europeană Natura 2000).

Lectură suplimentară 
 Monografia comunei Bughea de Jos, Simona Pîslaru, Editura Larisa, Câmpulung Muscel, 2011
 Monografia comunei Bughea de Jos, Nicoleta Oancea, Editura Larisa, Câmpulung Muscel, 2011

Bughea de Jos
Bughea de Jos